התנהלות אישה  שמביאה כוויית קור וממנה לא מתים רק מתמרמרים  יש התנהלות גבישה שמנחיתה אותך כעצם זר בעולם ומזה אפשר רק להינצל קיים רצון ללכת ברחוב ולהניח להכול לשחרר לפיתות ארוכות  להניח ספרים בפינות רחוב אטרקטיביות  שיימצאו מאוחר יותר  קיים רצון לעמוד תחת השמיים בתחילת ספטמבר לשחר לטיפות ולברד ולשלג ולדעת שלא יבואו קיים רצון לארוב לאנשים לעקוב אחריהם עד בתיהם בלי שיבחינו ולחכות להם שייצאו  וללכת עמם ימים שלמים בלי מזון ומים  בעיניים מתפקעות  המלים נעצרות על השפתיים  כמו בסרטים כשמישהו מגיע לקצה המצוק וחצי גופו מתנודד לכיוון הנפילה אבל אצלי המילים נשארות בצד המוצק  ולא נופלות ממני  אולי זה עכשיו מה שיכניע את העניין הוא הקהיון הגדול ההשתהות המתגברת בעניין ההחלטות חוסר המוטיבציה הכללי  חודר השריון שתקף אותי  וכבש לעצמו אחיזה בגוף העייף המוצף והמתהפך  בנפש הקלועה  מה שיכניע מעל הכול הוא ההיסטוריה האישית מנוקבת הקליעים שלי  השפעת האירועים רק התחילה  וכדורים לבנים לא יועילו  לא לי ולא לאמי  השקועה אף היא בצווארה כל יום שעובר אני מרגיש דברים  מתרחקים ממני והפעם אני יודע שאין זה אני שמתרחק הפעם